
PHTHISI  PULMONUM. 


Auctore  Jacobo  Collins. 


Si  quis  est  morbus,  quem  summo  studio  medi¬ 
cus  excolere  debet,  is  certe  Phthisis  Pulmonalis : 
nam  ex  omnibus  quibus  gens  humana  urgetur, 
neque  alius  est  qui  tam  saevam,  crebramque  mor¬ 
tem  affert.  Pauci  sunt  quibus  cognati  aut  ami¬ 
ci  hac  peste  abrepti,  non  sunt  lugendi.  Syden- 
ham  in  memoriam  tradidit,  duos  fere  trientes  il¬ 
lorum  quos  morbi  longi  tunc  temporis  jugulabant, 
hoc  morbo  interiisse.  Heberden  etiam  in  Com- 

mentarios  suos  retulit,  “  quartam  partem  homi¬ 
num  qui  ad  adultam  aetatem  perveniunt,  illo  pe¬ 
rire.”  Teneros  et  amabiles  depascens,  cede  et 
luctu  patriam  implet ;  atque  proh  moeror  !  nulla 
remedia  adhuc,  in  lucem  prolata  sunt  quae  hanc 
tabem  jam  penitus  corpori  infixam  tollere  possint. 
Spem  tamen  foveo ;  ut  tempus  tandem  aderit, 
quum  opera  ad  causas  hujusce  mali  cognoscendas 
et  curandas  impensa,  minus  irrita  forent.  Res 
est  igitur  magni  momenti,  ut  illius  morbi  qui 
artem  nostram  huccine  fefellit,  et  qui  strages  tan¬ 
tas  etiamnum  edere  perstat,  naturam  recte  intel- 
ligere  conemur.  Cum  in  animum  induscissem 
de  hac  peste  pauca  edere,  non  speraveram  aliquid 
novi  in  lucem  proferre.  Non  mihi  tanta  fiducia 
est.  Nam  non  defuere  viri  doctrina  atque  sci¬ 
entia  praestantes,  qui  multa  de  ea  scripsissent ;  at 
solummodo  adductus  sum  ut  legibus  nostrae  incly¬ 
tae  Academiae  morem  gererem. 

Duncanus,  nobis  vix  nimis  venerandus,  quo- 

r  y 

niam  ad  scientiam  promovendam,  permultum  con¬ 
tulerit,  hunc  morbum  in  tria  genera  divisit,  quae 
cum  pro  dignitate  sua  tractare  mei  instituti  ratio 
non  sinit,  et  ea  brevitate  obscurare  nolo,  de  for- 


DE  PHTHISI  PULMONUM. 


3 


ma  Tuberculosa  disserere  statui,  quia  omne  tem¬ 
pore,  in  omne  tempestatum  genere,  homines  cu- 
jusvis  aetatis  habitusque  maxime  opprimit. 

Hic  morbus  ex  signo  quod  fere  semper  adest, 
nomen  ex  origine  <p6ica  diductum  ducit,  et  nihil 
praeter  maciem  significare  videtur :  Haec  vero,  cum 
i  in  laesis  pulmonibus,  tum  quoque  aliarum  par¬ 
tium  morbis,  frequentissime  occurrit,  necesse  fuit 
ut  medici  verbum  adderent  quo  designarent  hunc 
morbum  ex  pulmonum  vitio  originem  duxisse, 

atque  hoc  consilio  verbum  pulmonalis  usurpatum 
% 

est. 

Priusquam  de  hujus  morbi  natura  amplius  dis¬ 
serere  incipiam,  indicia  ejus  necesse  erit  in  me¬ 
dium  proferre,  quibus  recte  definitis,  nil  de  mor¬ 
bo  errari  poterit. 

Fere  incipit  a  tussicula  arida,  quae,  cum  videtur 
parvi  interesse,  negligitur ;  donec  vires  colligit, 
et  paulatim  aucta  aegro  vel  amicis  suis  periculi 
metum  incutere  coepit.  Hujusmodi  tussis  per 
multos  duraverit  annos,  sine  aliis  malis.  Modo 
penitus  decedit,  modo  sine  ulla  insigni  aut  gravi 
irritatiohe  longis  etiam  et  incertis  spatiis,  saepe 
recurrit ;  alia  signa  denique  accedunt ;  spiritus 

creber  ;  raucitas,  cibi  fastidium,  potionisque  desi¬ 
derium,  macies,  debilitas,  dolores,  et  gravitas  pec¬ 
toris  ;  post  cibum  febricula ;  volae  manuum, 
plantaeque  pedum  ardore  calent,  rubore  fugace 
suffunditur  vultus.  Lingua  praeter  naturam  ru¬ 
bet,  nitetque,  alvus,  tarda  et  dura,  inter  initia 
saepe  descendit.  Urina  a  primo  hujus  morbi  im¬ 
petu  subrubra,  et  frigori  exposita  sedimentum 
farinaceum  deponit ;  sed  nil  valde  utile  in  morbo 
cognoscendo  praestat.  Pulsus  modo  debilis,  mo¬ 
do  fortis,  et  in  sexagesima  horae  parte  octoginta 
plerumque  superans.  Tussis  admodum  notan¬ 
da,  nam  morbum,  ejus  sono  audito,  cognoscere 
licet ;  vox  rauca,  canoraque  editur,  quasi  e  spe¬ 
lunca  progressa,  et  aegri  exerceri  potest.  Tussis 
quae  primis  temporibus  morbi  arida  fuit,  humida 
fit,  et  sputum  sive  spumantem  sive  cruentum  ex¬ 
citat  quod  colorem  flavum  aut  subviridem  sen¬ 
sim  induit,  speciem  puris  referens,  et  extrema 
nocte  maxime  urgens.  Appetitus  cibi  variat,  et 
haud  raro  praeter  naturam  avidus  est.  Tunica 
conjunctiva  praeter  solitum  albescit,  atque  vasa 
sanguinea  e  conspectu  eripit,  unionis  nitorem 
aemulans,  et  morbum  saepe  satis  indicans.  Corpus 

emacrescit,  vires  animi  aeque  ac  corporis  langues¬ 
cere  incipiunt.  Tandem,  morbo  ingravescente, 
omnia  in  pejus  ruunt.  Tussis  magis  atque  ma¬ 
gis  urget,  sputa  purulenta  majore  copia  ejiciun¬ 
tur,  odore  foetido  neque  sapore  jucundo  saepe  im¬ 
buta.  Respiratio  multo  citior,  breviorque,  nocte 
diuque  evadit ;  dolor  aut  gravitas  in  pectore  in- 
dies  magis  sentitur.  Instant  urgentque  macies 
et  debilitas,  quibus  oedemata  crurum  saepe  se  ad¬ 
jungunt.  Menstrua  in  foeminis  suppressa  sunt. 
iEger  in  unum  latus  decumbens  magis  quam  in 
alterum  tussit,  spiritumque  difficilius  trahit. 
Crescit  febris,  et  formam  hecticam  induit  “  quae 
quotidie  revertens  accessionibus  meridianis  et 
vespertinis ;  remissione  rarius,  apyrexia  matuti¬ 
na  ;  plerumque  sudoribus  nocturnis ;  et  urina 
sedimentum  furfuraceo-lateritium  deponente.” 
JEger  durante  remissione,  placide  dormit,  et  spem 
longae  vitae  sibi  vanam  concipit.  Cum  ad  ultima 
ventum  est,  supervenit  alvus  fusa,  cum  sudoribus 
vices  alternans,  quae  tenues  virium  vitaeque  reli- 

quias  praecipitant,  et  mortem  in  propinquo  esse 
praenunciant. 

Praecipi ti  gressu  jam  tabes  ruit,  adeo  ut  aeger 
intra  paucas  dies  faciem  Hippocraticam  prae 
se  ferat.  Lingua  et  fauces  aphthis  obteguntur. 
Pessime  olet  anhelitus,  corpus  totum  odorem  foe¬ 
tidum  exhalat.  Natura  demum  defessa  atque 
exhausta  quiescit,  et  mors  obtanda  leniter  obre¬ 
pens,  vitae  pariterque  aerumnis  omnibus  aegri  mi¬ 
seri  finem  imponit. 

Haec  signa,  cursum  modo  breviorem,  modo  lon¬ 
giorem  perficiunt,  et  ordo  et  vires  eorum  pro  re¬ 
bus  variant.  Alii  hoc  morbo  paucis  mensibus  a 
primo  ejus  impetu  e  vivis  abripiuntur.  Alii 
quidem  per  spatium  multorum  annorum  eo  la¬ 
borant.  Quandoque  nonnulla  ex  signis  solitis 
per  totam  aegrotationem  sese  nunquam  ostendunt. 
Quidem  vix  ullam  partiuntur  dispnoeam,  alii  diar¬ 
rhoea  et  sudoribus  nocturnis  parum  vexati  sunt ; 
nunc  dolor  thoracis,  nunc  expectoratio  purulenta 
et  febris  hectica,  omnino  absunt.  Immo  quidam 
tussis  expertes,  quibus  neque  ulla  difficultas  in 
utrum  que  latus  cubandi,  huic  morbo  occubuisse 

narrantur  *.  “  O  quantum  difficile  est  curare  mor¬ 
bos  pulmonum  ;  O  quanto  difficilius  est  eosdem 
cognoscere,  et  de  eis  certum  dare  praesagium!  f  ” 

CAUSAE. 

Hunc  morbum  cum  scrofula  intime  et  neces¬ 
sario  junctum  esse,  tam  diu  putaverunt  medici 
haud  parvi  nominis,  ut  id  negare  vix  ausim.  Non 
mihi  negandum,  nullam  aliam  causam  esse  ex 
qua  tam  saepe  oriri  videtur.  Hinc  multi  in  ea¬ 
dem  familia  ei  succumbunt.  Propterea  quod  qui 
tabida  de  stirpe  sati  sunt,  quasi  haereditario  jure, 
omnes  jure  necessario  tabe  marcescunt.  Nam  ni¬ 
hil  vero,  me  judice,  magis  huc  confert,  quam  dis¬ 
positio  quaedam  haereditaria  a  parentum  alterutro 

in  sobolem  prolata.  Hinc  saepissime  usu  venire 
solet,  ut  a  parentibus  non  ita  bene  valentibus  aut 


*  Hujusmodi  exempla  mihi  et  aliis  discipulis  suis, 
in  Nosocomio  publico  hujus  civitatis  occurentia,  Doctores 
Graham  et  Alison,  tam  clare  quam  eleganter  demon¬ 
straverunt. 

■f  Baglivi,  lib.  i.  p.  34. 

laxu  fractis,  infantes  sati  sunt,  quia  primis  annis 
adversa  valetudine  utuntur,  et  vitia  quaedam  con¬ 
nata  habent,  quae  nulla  unquam  arte  aut  soler tia 
possunt  removere.  In  aprico  est  cur  ii,  quorum 
pulmones  natura  debiles  existunt,  prae  caeteris  in 
varios  pectoris  morbos,  maxime  phthisin,  sint  pro¬ 
pensi.  Quibus  illi  debent,  adnumerari  qui  pec¬ 
tus  natura  depressum  et  angustum  obtinent,  qui 
scapulas  instar  alarum  prominentes,  costas¬ 
que  in  thorace  protuberantes  habent,  nec  non 
qui  habitus  corporis  gracilioris,  staturae  procerae 
atque  aetate  juvenes  sunt.  Quidquid  irritationem 
pulmonum  inducere  valet,  ad  phthisin  disponere 
solet.  Inter  haec  vero  primo  loco  referri  debent, 
coelum  frigidum,  humidum  et  mutabile,  calculi 
pulmonibus  inhaerentes,  secernenda  et  excernen¬ 
da,  et  pro  caeteris,  perspiratio  impedita,  negotia 
sedentaria,  praecipue  aere  et  victu  impuro  conjunc¬ 
ta,  affectus  animi  graves,  nimia  cibi  seu  potus 
stimulantis  repletio,  evacuationes  profusae,  prae¬ 
sertim  intra  castra  veneris  factae,  acres  particulae 
inspiratione  accepta.  Unde  satis  ratio  videtur, 
cur  artifices  qui  vitam  degant  inter  pulveres  et 
vapores  noxios,  hac  peste  e  vivis  tam  saepe  dece- 

dunt.  Denique,  diu  et  acute  eloqui,  et  voce  aut 
tibia  canere,  eadem  ratione  nocet ;  nec  desunt  ex¬ 
empla,  quae  etiam  a  haemoptysi,  pneumonia,  catar- 
rho,  asthmate,  variola  et  rubeola,  repressis  aut  in¬ 
cautius  tractatis,  hanc  tabem  docent  prognatam. 
Forsitan  venia  mihi  in  arte  medicinae  tyroni, 
danda  erit,  quamvis  in  errorem  inciderem,  cum  fa¬ 
teor,  me  nonnnullos  ea  pereuntes  vidisse,  quorum 
morbus,  ex  mea  sententia,  nullum  aliud  initium 
habuit,  quam  quod  diu  noctuque  tabidis  minis¬ 
traverunt. 


PROGNOSIS. 

Simul  atque  hoc  malum  notisque  ejus  pro¬ 
priis  clare  indicatur,  et  radices  suas  penitus 
corpore  infixerit,  spem  locus  fere  nullus  superest. 
Si  igitur  eo  pervenirit  morbus,  ut  miser  febre 
hectica  extabescat,  si  continenter  tussit  et  pus 
expuit,  fatum  in  propinquo  esse  constat.  Non 

ideo  tamen  signis  jam  incipientibus,  nobis  despe- 

♦ 

randum,  mature  autem  facto  opus  est.  “  Hic 

enim  breve  spatium  est  intra  quod,  si  auxilium 
non  prodest,  aeger  peribit 

jf  '  . 

DIAGNOSIS. 

Ex  his  alio  loco  scriptis,  satis  constat,  ut  ma¬ 
lum  de  quo  agitur,  eo  aliquando  insideatur,  et 
notis  tam  obscuris  comitetur,  ut  non  facile  sta¬ 
tuere  aliquis  potest,  ne  aeger  catarrho  aut  aliis 
morbis,  aut  Phthisi  implicetur.  Haec  enim  jam 
iniens,  saepe  non  alia  signa  sibi  praefert  quam  quae 
illos  praedicant.  Tussi  sicca,  crebra,  sine  frigore 
evidente  admoto,  orta,  et  febre  vacua,  incipit  phthi¬ 
sis  ;  et  aegris  aut  eorum  amicis  vix  cernitur,  et  per 
aliquod  temporis  omnino  negligitur.  Contra  ca- 
tarrhus,  defluxione,  plerumque  irritatione  ortum 
ducit ;  febris  levis  adest,  et  regimine  antiphlogis- 

'  ■  *  _  V 

tico  multum  levatur.  Ante  omnia  historia  mor- 

i.  **  i?  -  i  A  §  >  '  *  .  ' , 

bi,  vitae  genus  et  tabes  haereditaria,  in  nostro  dis¬ 
crimine,  nos  dirigere  debent.  Sed  si  quid  in  medio 

relinquatur,  sputorum  natura,  sive  mucosa,  sive 
purulenta,  multum  ad  rectum  consilium  capi¬ 
endum  conferat.  Pus  quod  plerumque  in  hoc 
malo  excreatur,  friabile,  opacum  est,  male  olet,  et 
in  aqua  facile  diffusum,  imum  saepe  petit.  Si  aci¬ 
do  sulphurico  solvatur,  et  quid,  aqua  adjecta, 
praeceps  detur,  pus  erit ;  at  nec  chemiae  duci  in 
hac  re  fidendum  :  Gregor  ium  potius  secuti, 
pus  homine  febre  hectica,  et  lenta  tabe  consump¬ 
to,  optime  patefieri  statuimus. 

'  "  ;v 

De  natura  hujus  morbi  proxima,  non  operae 
pretium  est  varias  sententias  medicorum  hoc  loco 
recensere ;  at  non  nobis  praetereundum  ulcera  pul¬ 
monum.  “  Speciei  confirmatae,”  esse  necessaria  diu 
putaverunt.  Joh annes  Hunter  demonstra¬ 
vit  corporis  membranas,  quae  vel  canales,  vel  cava 
interna  tegunt,  sine  exulceratione  pus  formare 
posse.  Immo  medici  rerum  medicinae  periti;  ho¬ 
mines  expectoratione  purulenta  laborantes  mor¬ 
tuos  esse,  quorum  in  pulmonibus  vix  minima 
quidem  ulceris  vestigia  vidi  potuissent,  sectione 
cadaverum  monstraverunt.  Ex  his  igitur  vide¬ 
tur,  pus  haud  raro  extussitum  esse,  quamvis  pul¬ 
monum  non  sit  ulcus.  Scripta  Doctoris  Bail- 

lie,  nos  certiores  faciunt,  eos  perpaucos  esse, 
quorum  in  pulmonibus,  plus  minusve  tuberculo¬ 
rum  invenire  non  licuit.  Itaque  nobis  inferre 
detur,  haec  morbi  essentiam  constituere,  et  ulcera 
et  vomicas  esse  fortuitas,  et  pro  sequelis  haben¬ 
das.  Ex  tuberculis  alia  inflammata,  alia  etiam 
suppurata  inveniuntur,  quarum  natura  in  utram¬ 
que  partem  a  medicis  agitatur  ;  et  quoniam  de  ea 
minime  inter  nostros  convenit,  non  in  animo  est 
“  tantas  componere  lites.” 

In  omnium  fere,  qui  Phthisi  mortem  obeunt, 
pulmonibus,  lobum  vel  dextrum  vel  sinistrum, 
vel  utrumque,  pleurae  costali  adnatum  invenitur. 
Plerumque  unum  lobum  in  nonnullis  penitus 
absorptum,  alterum  inflammatum  aut  integrum 
deprehendimus.  Superiores  et  posteriores  partes 
cseteris  semper  corruptione  anteunt,  et  pulmo  si¬ 
nistri  quam  dextri  lateris  saepius  ea  urgetur. 

RATIO  SYMPTOMATUM. 

Verbis  quam  paucissimis,  nonnulla  signa  hujus 
morbi  explicare  conabor. 

Tussis  et  dispnoea  ab  tuberculorum  irritatione, 

moleque,  oriri  videntur,  quia  sanguis  ad  superiora, 
et  pectus  compulsus  per  minima  arteriarum  et  ve¬ 
narum  pulmonalium  vascula,  libero  cursu  ad  cor 
redire  nequit. 

Febris  hectica  pus  in  sanguinem  per  vasa  ab¬ 
sorbentia  delatum,  non  semper  multis  videatur, 
hanc  inducere  valet.  Immo  vero,  parte  nulla  ex¬ 
ulcerate,  plerumque  adest.  Debilitas,  sive  fibra¬ 
rum  laxitate,  vel  nervorum  vitio,  inducta,  corpus 
huic  valde  obnoxium  reddere  solet,  et  quivis  hu¬ 
mor  acer  resorptus,  ea  urgente,  ad  febrem  hecti- 
eam  inducandam  valet. 

Alvi  fluxus,  sudoresque,  ubi  ad  ultima  ventum 
est,  ad  vires  fibrarum  intestinarum  resolutas,  et 
ora  hiantia  arteriarum  quae  ibi  dehiscunt,  et  ad 
vasa,  quorum  est  halitum  cutis  spirare,  ob  vires 
labefactas,  nimis  laxa  referendi  sunt. 

Oculi  sidunt,  ob  adipem,  cui  insidunt,  subla¬ 
tum  :  iidem  pallent,  eo  quod,  eorum  vasa  particu¬ 
las  sanguinis  rubras  non  accipiunt. 

Pedes  et  crura  tument,  quia  vasis  absorbenti¬ 
bus,  vis  solita  deficit ;  et  quia  sanguis  per  pul¬ 
mones  trajectus,  cursu  pigro  ab  artuum  venis  aegre 
reducitur. 

RATIO  MEDENDI. 

Si  in  medium  protulerem  omnes  rationes  hunc 
morbum  medendi  a  medicis  saepe  jactatas,  operam 
inutilem  conferrem,  et  nostram  artem  indoctis  ri¬ 
dendam  facerem.  Sic  unus,  aegros  funiculo  insi¬ 
dentes  sursum  deorsumque  corpus  jactando  cu¬ 
rat  *.  Alter,  nobis  venerandus,  in  sua  scripta  retu- 
.  ■ 

lit  equitationem  contra  phthisin  remedium  esse 
non  minus  certum  quam  hydrargyrum  contra 
luem  venerealem  f ,  vel  cinclionam  contra  febres 
intermittentes.  Plus  fidei  illi  habendum,  qui  in 
hunc  modum  sententiam  suam  tradidit :  “  Propo- 
ser  une  methode  assuree  pour  guerir  les  pulmoni- 
ques,  n’est  ce  pas  se  vanter  d’avoir  trouve  la  re¬ 
gie  pour  mesurer  la  longitude  ou  le  grand  oeuvre 
de  ralchemie  :f.”  Cum  igitur  omne  remedium 


*  Dr  Smith  on  the  use  of  Swinging. 

Sydenh.  Epist.  ad  G.  Cole. 
f  Lescuilt  sur  la  Phthisie. 

hactenus  nobis  cognitum  nequaquam  in  phthisi 
medenda  fide  sit  dignum,  et  cum  morbo  progres¬ 
so,  nihil  nisi  signa  levare  restat,  ubicunque  pro¬ 
clivitas  huic  morbo  sese  aperte  prodit,  nitendum 
est  pro  virili  parte,  ut  quamprimum  ei  occurratur, 

vel  si  adsit,  ut  summis  viribus  adnitamur,  indica- 

* 

tionibus  maxime  ingentibus  satisfacere  et  vires 
tabe  consumptas  sustinere.  Confitendum  est 
conatus  nostros,  vix  ac  ne  vix  quidem  in  bo¬ 
num  cadere ;  attamen  nostrum  est,  operam  dare 
ut  mala  quae  sanare  nescimus,  ea  quam  minima 

sint.  Nihil  vero  est,  quod  corpus  a  phthisi  im- 

-  .  ; 

mune  reddere,  vel  incipienti  magis  possit  occur¬ 
rere,  quam  recta  vivendi  ratio,  quam  optime  inter 
veteres  praescripsit  Celsus  :  “  Opus  est  si  vires 
patiuntur,  longa  navigatione,  coeli  mutatione.  Si 
navigationem  aliqua  res  prohibet,  lectica  vel  alio 
modo  corpus  movendum.  Tum  a  negotiis  absti¬ 
nendum,  omnibusque  rebus  quae  solicitare  ani¬ 
mum  possunt :  vitanda  cruditas,  simulque,  et  sol 
et  frigus ;  os  obtegendum,  fauces  velandae,  tussi¬ 
cula  suis  remediis  finienda.”  Omnia  sunt  vitan¬ 
da  quae  corpus,  et  praecipue  pulmones,  praeter  natu- 

*  -r  V  V  -  ■  , 

ram  irritent.  Cura  sit  ne  sanguis  in  illos  'majore 

copia  moveatur,  aut  ibi  congestionem  formet.  Ad 
haec  concilia  perficienda,  omnes  vices  subitae,  seu 
frigoris,  vel  caloris,  et  quaecunque  perspirationi 
obstent,  summa  cura  fugiendi :  at  si  hoc  non  fieri 
potest,  ut  aegri  se  induant  vestimentis  laneis,  quae 
in  promovendo  cursu  sanguinis  versus  corporis  su¬ 
perficiem,  aeris  gelidi  et  humidi  mala  praeveniant. 
Nonne  ob  talia  consilia  spreta,  hanc  pestem  per 
patriam  passibus  vix  inhibendis  grassari.  Non 
praetereundum  esse  existimo,  quod  de  hac  re  in¬ 
ter  scripta  medici  nostrae  artis  periti,  conspectui 
sese  offert :  44  This  power  of  resisting  the  excit- 
ing  cause  of  pulmonary  consumption,  in  so  pecu- 
liar  a  situation,  I  am  inclined  chiefly  to  attribute 
to  the  flannels  with  which  those  sailors  cover  the 
surfaee  of  their  bodies,  and  to  the  woollen  dresses 
which  they  wcar  on  shipboard.”  In  alio  loco : 
44  Though  I  practised  much  among  the  Society 
of  Friends,  it  is  remarkable,  that  I  only  attended 
one  young  woman  of  their  denomination  who 
died  of  consumption.  The  greater  exemption  of 
those  of  the  Friends,  appeared  to  depend  chiefly 
upon  their  dress,  that  has  a  simplicity  and  a  pro¬ 
tectiori  which  it  would  be  well  for  others  to 

imitate  Nihil  autem  magis  corpus  nostrum 
adeo  laedere,  tantasque  eidem  noxas,  et  ipsam 
praematuram  mortem  inducere  valet,  quam  vesti¬ 
tus  qui  non  frigus  defendere  queant.  Quod  si 

autem  aeger  neglexerit,  victui  irregulari,  maxime 

•  •  •  \ 
animi  commotionibus  indulserit,  frigori  se  saepius 

exposuerit,  aut  sub  aere  humido,  udisque  locis  vi¬ 
tam  degerit,  procul  dubio  quin  de  illo  actum 
est. 

Operae  erit  pretium  corpus  sedulo  movere, 

.  s.  -V 

maxime  equitatione,  aut  ambulatione  aperta,  ut 
coelo  libero  multo  spiritu  augeat,  attollatque  se 
animus,  ut  transpiratio  promoveatur,  et  humores 
ad  exteriora  magis  invitentur.  Exercitatio  sub 
dio  semper  antecedere  cibum  debet,  e<  in  eo  qui 
minus  laboravit  et  bene  concoxit,  amplior,  in  eo 
qui  fatigatus  est  et  male  concoxit,  remissior  f.” 

5-  -  ..... 

Cavendum  tamen  ne  impetuosior  sit  motus,  ne¬ 
que  tantus,  ut  pulmonum  inducat  irritationem. 

•  ;;  •'  ;•  v  U  ii&Js 

c 


*  Dr  Armstrong  on  Pulmonary  Consumption. 


f  Celsus. 

Tum  vero  etiam  atque  etiam  hortor,  ut  aeger  lo¬ 
cum  aeremque  mutet,  et  ad  sedes  coelo  sereno  at¬ 
que  miti  beatas  migret.  Enim  coeli  mutatio, 
non  solo  ipsi  morbo  convenit,  verum  etiam  eo  in¬ 
servit  ut  ingrata  ex  animo  removeantur.  Si  ulli 
exitus  fausti  ex  navigationibus  unquam  prodeant, 
magna  ex  parte  oriri  videntur  ab  aere  puro  et 
crebro  vomitu,  qui  plerumque  cuivis  evenire  solet, 
qui  nunquam  antea  cursum  navalem  tentaverat ; 
nam  nihil  vero,  me  judice,  magis  ad  sanitatem 
confert,  quam  emetica  inter  initia  hujus  morbi 
praescripta.  Sed  mitiora  aut  leniora,  quae  nau¬ 
seam  solummodo  cieant,  exhibere  consultum  est. 
Expectorationem  promovent,  miatus  vasorum 
pulmonalium  occlusos  aperiunt,  et  motus  humo¬ 
rum  ad  excretoria  et  impetum  sanguinis  ad  ex¬ 
teriora  dirigunt.  Vitandae  quoque  sunt  habita¬ 
tiones  in  locis  humilioribus,  quae  venti  non  perspi¬ 
rant,  aut  ubi  aer  conclusus  est,  et  minime  in  his 
somnus  capiendus  est.  Quantum  possint  animi 
affectus,  in  morbis  tam  producendis  quam  foven¬ 
dis,  omnibus  notum  est.  Nam  quamvis  morbi 
primo  aspectu  incurabiles  videantur,  non  quidem 
per  nimiam  remediorum  copiam,  sed  aut  per  gra- 

ta  amicorum  colloquia,  aut  per  honesta  ruris  ob¬ 
lectamenta,  aut  per  rectam  vivendi  normam  in- 
stitutam,  expugnandi  sunt.  Itaque  aegro  tantem 
nunquam  solum  relinquere,  sed  potius  musica  lu¬ 
dis  excitare  oportet.  Nullum  praesentius  ad  vi¬ 
tam  tuendam  datur'  praesidium,  quam  moderatus 
et  conveniens  victus.  Ita  nimia  ciborum  repletio, 
et  vitae  et  sanitati  multis  modis  adversa  est :  “  ubi 
ad  cibum  ventum  est,  nunquam  tuta  est  nimia 
satietas  et  neminem  magis  decet  vitam  ad  sa¬ 
nitatis  leges  exacte  componere  quam  Phthisi  ob¬ 
noxios,  quia,  levi  saltem  errore  in  diaeta  commisso, 
insigni  sunt  documento,  quantam  vim  ac  poten¬ 
tiam  rerum  naturalium  usus  aut  abusus  in  corpus 
habeat.  Victus  quaedam  mutatio,  est  instituen¬ 
da,  et  plenus  et  lautus  in  tenuem  vertendus,  ideo- 
que  plerumque  a  carnibus  et  eis  quae  ex  genere 
ac  familia  animalium  sunt,  et  quaecunque  sti¬ 
mulando,  actionem  cordis  et  arteriarum  valde  in¬ 
citant,  abstinendum  est,  et  potius  cibi  ex  vege¬ 
tantibus  sumendi,  modo  ventriculus  eos  ferre  pos- 


*  Celsus. 

sit.  Salita,  piperata,  conditaque  omnigena  no¬ 
cent  ;  vina  miraciora,  spiritus  ardentes,  studiose 
evitari  debent.  Infusa  theae  vel  choavae,  aut  par¬ 
cius  bibenda,  aut  prorsus  omittenda  sunt ;  et  pro 
his  lac,  sive  asinum,  sive  bovinum,  aut  caprinum, 
sumendum.  Asinum  omnia 'ali  a  antecellit,  quod 
probe  purgat,  et  plus  materiae  saccharinae,  et  mi¬ 
nus  caseolae,  continet. 

Si  signa  inflammationis  valde  urgeant,  regi¬ 
mine  antiphlogistico  utendum  est.  Carnes  vel 
prorsus  prohiberi,  vel  saltem  parcius  concedi,  de¬ 
bent.  Necesse  est  curare  ut  alvus  quotidie  suum 
praestet  officium.  Ex  iis  quae  ejus  motus  sine 
noxa  promovent,  palmam  ferunt  oleum  ricinum, 
pilulae  rhei  comp.  et  salina  neutra  rite  praescripta. 
In  mittendo  sanguine  duo  utique  praecipua 
capita  sunt,  inflammatio  et  viriumque  robur. 
Nam  ubi  haec  adsunt,  confidenter  sanguinem  de¬ 
trahere  licet.  Neque  hic  aetas  senilis  obstat ; 
ubi  vero  vires  sunt  infirmae,  licet  aetas  sit  juveni¬ 
lis,  praestat  a  venaesectione  abstinere  ;  quo  in  re- 
rerum  statu,  ad  exhauriendos  et  divertendos  hu* 
mores  vitiosos  a  pulmonibus,  appositio  hirudi¬ 
num  vel  emplastri  vesicatorii,  saepe  repetita,  parti 

dolenti,  egregium  affert  levamen.  Nam  usus  hi¬ 
rudinum  praecipuus  est,  ubi  non  in  toto  corpore 
sed  in  parte  aliqua  vitium  est.  Digitalis  in  cu¬ 
randa  Phthisi  maximum  auxilii  praestare  videba¬ 
tur,  sed  experientia  habemus  exploratum  faustos 
exitus  raro  ex  ea  oriri.  Epispastica  et  vesicato- 
ria  sedi  doloris  admota,  multum  operae  conferunt. 
Praeter  jam  dicta  supersunt  adhuc  alia  remedia 
in  haec  peste  demulcenda.  Inhalatio  vaporum 
seu  picis,  aquae  calidae,  et  aetheris  sulphurici,  saepe 
prospere  cadunt.  Siquando  tussis  urgeat,  demul¬ 
centia  et  prae  aliis  opiata  utenda  sunt.  Lichen 
Islandicus,  extractum  hyosciami,  tussim  lenibunt. 
Sudores,  isti  quibus  defluit  summa  cutis,  acido  sul- 
phurico  repremendi  sunt.  Sed  cavendum,  ne  su¬ 
dores  cohibendo  alvum  fundamus,  quae  duo  mala 
saepe  infelicem  vice  alterna  vexant,  et  vires  ex¬ 
hauriunt.  Ad  corpus  infirmum  roborandum,  cibum 
e  carnibus  facili  concoctu,  et  jusculis  carnis  galli¬ 
naceae,  confectum  esse  oportet.  Nec  ad  vires  de¬ 
biles  erigendos  omnem  in  hac  morte  stadio  potum 
vini  denigaverim ;  attamen  haud  adeo  largus 
esse  debet.  Interdum  ad  hoc  consilium  perfici- 

endum,  medicamenta  roborantia,  qualia  cinchona, 
mistura  ferri  composita,  praescripta  sunt. 

Sane  ipse  ego  fateor,  quod  remediis  diaeteticis 
quo  aeris  et  coeli  mutatio,  corporis  conveniens 
motus,  accommodatus  cibus  et  potus,  referendi, 
magis  inter  initia  hujus  morbi  fidendum  quam 
aliis  rebus,  et  si  spem  fefellerit  haec  vivendi  ratio, 
et  morbus  in  pejus  ruerit,  nihil  restat  quin  signa 
lenire  secundum  indicationes  :  Nam  vanum  foret 
conari,  cum  ad  ultima  ventum  est,  eum  curare. 


FINIS. 


- 


' 

1 


'  i 


1  •  ‘  :  ■ ' 


■ 

••i  ; 

l 

' 

-  -  f 

•  •  y 


•  ",  .  .  .  !  ■ 


. 


....  ;  W 


. 


;  ; 


. 


V 


/ 


* 


■9 


